Diari Oficial de la Generalitat Valenciana


Sumari del DOGV 4153, del 21-12-2001 (2001/12705)

ORDRE de 30 de novembre de 2001, de la Conselleria de Cultura i Educació, per a la concessió d'ajudes per a la compra de material homologat per a la conservació de la documentació dels arxius municipals dels ajuntaments de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4153

Data del DOGV
:   21-12-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/12548


Data del document
:   30-11-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * administració local
    * ajuda pública
    * suport econòmic
    * arxiu

ORDRE de 30 de novembre de 2001, de la Conselleria de Cultura i Educació, per a la concessió d'ajudes per a la compra de material homologat per a la conservació de la documentació dels arxius municipals dels ajuntaments de la Comunitat Valenciana. [2001/12728]
  
La Conselleria de Cultura i Educació, d'acord amb el programa de recuperació d'arxius de la Comunitat Valenciana, té el propòsit d'ajudar a aquells ajuntaments que milloren l'organització del seu arxiu, contribuint així a pagar les despeses derivades de la conservació dels fons documentals.
  
En conseqüència, i fent ús de les facultats que em conferix l'article 35 de la Llei 5/1983, de la Generalitat Valenciana, de 30 de desembre, de Govern Valencià,
  
ORDENE
  
Primer
  
Se convoca la concessió d'ajudes per a la compra de material homologat per a la conservació de la documentació dels arxius municipals de la Comunitat Valenciana. Així mateix s'aproven les bases per les quals es regix, les quals s'inclouen com annex I de la present Ordre, i el model de sol·licitud, que s'inclou com a annex II.
  
Segon
  
L'import de les ajudes s'abonarà a càrrec de l'aplicació pressupostària 89.96.726.13.387.48, dins de la línia còdi comptable T3190000, per un total de 30.050. Euros, d'acord amb allò que estableixca la Llei de Pressupostos de la Generalitat Valenciana per a 2002, cosa per la qual quedarà condicionada la concessió de les subvencions a l'existència en els mencionats pressupostos de crèdit adequat i suficient, de conformitat amb allò disposat a l'ordre de 26 de setembre de 1994 de la Conselleria de Economia, Hisenda i Ocupació (DOGV 6-10-1994).
  
DISPOSICIONS ADDICIONALS
  
Única.
  
Conforme a l'Ordre de 26 de setembre de 1994, de la Conselleria d'Economia, Hisenda i Ocupació, sobre tramitació anticipada d'expedients de despeses, tots els actes dictats en l'expedient de subvenció que es convoca per la present Ordre s'entendran condicionats al fet que, al dictar la resolució de concesió de la subvenció, subsistisquen les mateixes circumstàncies de fet i de dret existents en el moment que es produïren aquells actes.
  
DISPOSICIONS FINALS
  
Primera
  
Es delega en el director general del Llibre, Arxius i Biblioteques la facultat de resoldre la concessió de les ajudes i se l'autoritza perquè, en l'àmbit de les seues competències, adopte les mesures escaients per al desenrotllament i execució de l'Ordre.
  
Segona
  
La present Ordre entrarà en vigor el mateix dia que es publique en el Diari Oficial de la Generalitat Valenciana.
  
Tercera
  
Contra la present ordre, que posa fi a la via administrativa, els interessats podran interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des del dia següent de la publicació. Tot allò de conformitat amb el que disposen els articles 10, 14, 44 i 46 de la Llei Reguladora de la Jurisdicció Contenciosa Administrativa.
  
València, 30 de novembre de 2001
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases per a la concessió de ajudes per a la compra de material homologat per a la conservació de la documentació dels arxius municipals dels ajuntaments de la Comunitat Valenciana.
  
Primera
  
La present convocatòria té com a objectiu la concessió d'ajudes per a la compra de material homologat per a la conservació de la documentació dels arxius municipals de la Comunitat Valenciana.
  
Segona
  
Podran sol·licitar les ajudes tots els ajuntaments de la Comunitat Valenciana que realitzen treballs d'organització i descripció en els seus arxius, per a la millor conservació del Patrimoni Documental Valencià.
  
Tercera
  
Es podran adquirir, a càrrec de les presents ajudes, caixes arxivadores de cartró blanques amb aleta llarga de les següents mides: 39 cm de llarg, 13 d'ample i 26'5 cm d'altura.
  
Qualsevol altre tipus de material homologat per a la conservació de la documentació que es vulga adquirir haurà de ser degudament justificat.
  
Quarta
  
Tindran prioritat en la concessió de les ajudes les peticions següents:
  
a) Les sol·licitades per municipis amb un deficient equipament d'arxiu.
  
b) Les sol·licitades per aquells municipis que estiguen realitzant treballs d'organització en el seu arxiu municipal.
  
c) Es valorarà d'una manera especial l'antiguitat, el volum i l'interés dels fons documentals, i dels que dins d'un temps puguen ingressar, així com l'equitat entre les despeses produïdes i el benefici que en resulte.
  
Quinta
  
L'aportació de la Conselleria de Cultura i Educació serà com a màxim del cinquanta per cent (50%) del cost de la despesa que es realitze en el 2002. Els ajuntaments hauran d'aportar a càrrec del seu pressupost la part no finançada per la Generalitat Valenciana.
  
Sexta.
  
1. El termini de presentació de sol·licituds serà d'un mes, comptador des del dia següent a partir de la data de la publicació de la convocatòria en el Diari Oficial de la Generalitat Valenciana. Els terminis que acaben en dies que siguen inhàbils, així com en dissabtes, s'entendran prorrogats fins el primer dia hàbil següent.
  
2. La documentació es presentarà al Registre General de la Conselleria de Cultura i Educació; en els registres de les Direccions Territorials d'Educació i Cultura d'Alacant, Castelló i València o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
Setena
  
Les sol·licituds, els models de les quals figuren com annexos a la present Ordre, anirà acompanyades dels següents documents:
  
a) Certificat de l'acord del ple o comissió de govern de l'ajuntament en el qual s'acordà sol·licitar l'ajuda, tot ressenyant la finalitat i la quantitat total de la despesa prevista, així com el compromís d'aportar l'excés que poguera existir, si s'escau, entre el pressupost inicial i el preu de contracte definitiu.
  
b) Certificat del/de la secretari/a de la consignació de la despesa en el pressupost de l'ajuntament.
  
c) Còpia del pressupost de la inversió acceptat per la Corporació on s'especifique tot el material detallat i el seu preu per unitats.
  
d) Imprés d'alta de tercers que apareix com annex III de la present ordre, degudament emplenat.
  
e) Una breu relació de la documentació que posseïx l'arxiu; metres lineals de documentació, dates extremes de les series documentals, documents solts d'interès, etc.
  
Si la sol·licitud no reunix els requisits previstos en la present base, hom requerirà l'interessat perquè, en el termini de 10 dies, complete la documentació exigida. Cas de no fer-ho, a l'hora de dictar la resolució corresponent es considerarà que desistix de la petició.
  
Huitena
  
1. La valoració de les sol·licituds per material homologat d'arxius municipals serà realitzada per una Comissió Tècnica composta per:
  
President:
  
- Sr/Sra Cap del Servei d'Arxius i Biblioteques.
  
Vocals:
  
- Sr/Sra Cap de la Secció del Llibre.
  
- Sr/Sra director/a de l'Arxiu Central de la Generalitat Valenciana.
  
- Sr/Sra Cap de la Secció de Biblioteques.
  
Secretari:
  
- Sr/Sra Cap de la Secció d'Arxius.
  
2. La Comissió Tècnica, atenent les sol·licituds presentades i el seu interés, elaborarà la proposta de distribució de les ajudes en el termini de dos mesos, comptats des del dia de l'acabament del termini de presentació de sol·licituds. La proposta serà presentada al director general del Llibre, Arxius i Biblioteques, el qual dictarà la corresponent resolució, que serà publicada en el Diari Oficial de la Generalitat Valenciana.
  
3. Si en el termini de tres mesos, comptadors a partir de la data en què la sol·licitud d'ajuda haja tingut entrada en el registre de l'òrgan competent per a la seua tramitació no es resol la convocatòria i realitza la publicació oportuna, s'entendrà que la sol·licitud presentada resta desestimada.
  
Novena
  
1. Les minoracions produïdes en relació amb el pressupost inicial, bé per menor pressupost del projecte definitiu o per baixes produïdes en l'adjudicació, es repartiran proporcionalment a les quantitats aportades per cada institució.
  
2. La Conselleria de Cultura i Educació no assumirà modificacions del contracte que suposen un augment del preu d'adjudicació, ni revisió dels preus. Arribat el cas, el preu més alt serà assumit exclusivament per l'ajuntament.
  
Deu
  
Són obligacions del beneficiari:
  
a) Realitzar l'activitat o adoptar el comportament que justifica la concessió de la subvenció.
  
b) Acreditar davant la Conselleria de Cultura i Educació la realització de l'activitat o l'adopció del comportament, com també el compliment dels requisits i les condicions que determinen la concessió o el gaudi de l'ajuda.
  
c) La submissió a les actuacions de control financer que corresponguen a la Intervenció General, en relació amb les subvencions i ajudes concedides.
  
d) Comunicar a la Conselleria de Cultura i Educació l'obtenció de subvencions o ajudes per a la mateixa finalitat, procedents de qualsevol administració o ens públics.
  
Onze
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió.
  
L'import de les subvencions regulades en la present base en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenrotllarar el beneficiari.
  
Dotze
  
Serà procedent el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:
  
a) Obtenir la subvenció sense complir les condicions requerides per a això.
  
b) Incompliment de la finalitat per a la qual fou concedida la subvenció.
  
c) Incompliment de les condicions imposades als beneficiaris amb motiu de la concessió de la subvenció.
  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l'excés obtingut sobre el cost de l'activitat desenrotllada.
  
Tretze
  
Quan en l'exercici de les funcions d'inspecció o control, es deduïsquen indicis de la incorrecta obtenció, gaudiment o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què els indicis es manifesten.
  
Catorze
  
El pagament d'aportacions de la Generalitat Valenciana als ajuntaments es realitzarà d'acord amb allò que s'establix en la Llei de Pressupostos de la Generalitat Valenciana per al 2002. Per tal d'efectuar el pagament els ajuntaments hauran de presentar la documentació següent:
  
a) Fotocòpia compulsada de les factures del material expedides per l'empresa proveïdora, o bé el manament de pagament corresponent.
  
b) Certificat del secretari de l'ajuntament on conste que el subministrament contractat ha sigut entregat correctament i s'ha destinat a l'ús previst.
  
Quinze
  
Els justificants establits en les bases catorze hauran de presentar-se abans del 31 d'octubre de 2002 en la Conselleria de Cultura i Educació.
  
Setze
  
Les transferències corrents concedides per la Generalitat Valenciana a les corporacions locals es faran d'una sola vegada quan es presenten els justificants corresponents.
  
Dèsset
  
Els ajuntaments que gaudisquen de les presents ajudes, restaran obligats a mantenir l'arxiu organitzat i en bones condicions de conservació, d'acord amb la normativa i directrius que establisca la Conselleria de Cultura i Educació, dedicant per a això el personal necessari.
  
ANNEX II
  
SOL.LICITUD DE MATERIAL HOMOLOGAT PER ALS ARXIUS MUNICIPALS.
  
Sr/Sra....
  
Alcalde/sa-president/a de l'Ajuntament de....
  
d'acord amb el que disposa l'Ordre de .... de 2001 per la qual la Conselleria de Cultura i Educació convoca la concessió d'ajudes per a la compra de material homologat per als arxius municipals de la Comunitat Valenciana
  
EXPOSA:
  
Primer. Que desitja sol·licitar una ajuda per a l'arxiu de l'entitat que presideix, per a realitzar els següents treballs d'organització, descripció i conservació de l'arxiu: ...
  
Segon. Que per a la realització dels treballs sol·liciten una subvenció per a la compra del següent material homologat:
  
a) Caixes arxivadores .................
  
b) ............................... .................
  
Tercera. Que la present entitat, pel fet de participar en la concessió de les ajudes, accepta totes les condicions establides en les bases de la convocatòria.
  
................................, ...... de .............. de 2002
  
(Signatura)
  
CONSELLERIA DE CULTURA I EDUCACIÓ. DIRECCIÓ GENERAL DEL LLIBRE, ARXIUS I BIBLIOTEQUES
  
A efectes de l'establit en l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener, se li comunica que:
  
El términi màxim per a resoldre la present sol·licitud és de tres mesos, a contar des de la data en què esta haja tingut entrada en el registre de l'òrgan competent per a la seua tramitació, sense perjudici d'allò previst en l'article 42.5 de la mateixa llei.
  
L'efecte que produirà el silenci administratiu, si transcorre dit termini sense que s'haja dictat i notificat la resolució corresponent, es desestimatori de la seua sol·licitud.
  
ANNEX III
  
MANTENIMENT DE TERCERS. PROVEÏDORS
  
ALTA D'ENTITAT DE CRÈDIT
  
Nom del proveïdor:
  
Adreça:
  
Població: D. Postal
  
D.N.I./C.I.F. del proveïdor:
  
Denom. del compte bancari (titular):
  
Denom. de l'entitat financera:
  
Codi de l'entitat financera:
  
Denom. de la sucursal:
  
Codi de la sucursal:
  
N. del compte corrent: D.C.
  
Declare que són certes les dades abans esmentades i que identifiquen el compte i l'entitat financera mitjançant els quals desitge rebre els pagaments que com a proveïdor de la Generalitat Valenciana em puguen correspondre.
  
Signat: Signatura:
  
Com a:
  
D.N.I.
  
A EMPLENAR PER LA CONSELLERIA
  
Sr. ... Amb el càrrec de:
  
CERTIFICA: que les dades corresponents a l'esmentat proveïdor són certs i han sigut comprovats amb els antecedents que es troben en el nostre centre de gestió.
  
València, de de 2002